הוועדה לקידום מעמד האישה, כנסת 15, פרוטוקול מספר 37, 2000-02-07 12:30

יעל דיין: הבעיה המתמדת של הבית של זה היא שהחיים חייבים להימשך.

יעל דיין: הנושא של לבנון, המכה הקשה שספגנו היא על ראש סדר היום, ובודאי גם על ראשו של ראש המשלה.

יעל דיין: אנחנו גוף פוליטי בעיקרו שעוסק באמת בכל התחומים.

יעל דיין: קשה לעשות את המעברים האלה אבל חייבים לעשות אותם.

יעל דיין: לא משום שהחיים חייבים להימשך אלא משום שהדברים קשורם אחד בשני.

יעל דיין: בתוך הצער, לפעמים בתוך השמחות, בתוך האירועים נראה לנו לפעמים שיש נושאים שהם בחזקת שוליים, שאין "ראש" בשבילם.

יעל דיין: אני אומרת את זה גם לגבי ההיעדרות, המובנת במקרה הזה, של השר מתן וילנאי.

יעל דיין: ראש הממשלה כינס קבינט בטחוני באופן דחוף כדי לדון על תגובה אפשרית.

יעל דיין: הדברים ידועים לכולם.

יעל דיין: השר התנצל.

יעל דיין: אני שמחה שהמנכ"ל נמצא איתנו, שאילו היה עדיין באחד מתפקידיו הקודמים אז גם ממנו היה נבצר בעתים כאלה להיות פה.

12961: אבל אז את אולי היית במילואים.

12961: חברת הכנסת דיין חזרה לשירות מילואים פעיל בתקופתי ועשתה מילואים לפי כל סדר תקין.

יעל דיין: הנושא הזה הוא על סדר יומנו באורח קבוע.

יעל דיין: הוועדה מקיימת ישיבות תקופתיות בנושא.

יעל דיין: אנחנו עוסקים במספר נושאים בהיבט השוויוני שלהם ובהיבט הפיננסי שלהם, גם לפני שיש תקציב וגם אחרי שיש תקציב.

יעל דיין: אני חושבת שבמשך השנים אפשר לרשום בכל זאת התפתחות, התקדמות והישגים, הדברים ידועים לכולנו.

יעל דיין: חס וחלילה שנעצר באיזה הישג ונגיד: הנה סוף סוף יש נשים עבריות או נשים ישראליות על מגרש הכדורגל, ושזה עצמו לצורך הצילום יספק אותנו.

אליעזר כהן: לצערי באתי לזמן מועט.

אליעזר כהן: אני צריך ללכת לארח את ראש ממשלת פיג'י, רפובליקה בת 180,000 איש.

אליעזר כהן: באתי רק להתעדכן.

אליעזר כהן: אני תומך בנושא ואם יש הצבעה אז אני איתכם.

יעל דיין: אין הצבעות והתמיכה ידועה.

יעל דיין: כמה שתוכל להישאר ולשמוע, כך ייטב.

יעל דיין: אנחנו נעלה מספר נושאים.

יעל דיין: נושא אחד, שלא צריך להיות בעייתי ואין שום סיבה שהוא לא יקודם, הוא עניין עקרוני שמוסכם על כולנו אך משום מה מתעכב ולא מתבצע, זה העניין של ייצוג הולם.

יעל דיין: הכוונה היא לא לאישה אחת בתור מס שפתיים אלא לייצוג לנשים בהנהלות האיגודים.

יעל דיין: נדון גם בנושאים ספציפיים, כמו נושא הכדורעף.

יעל דיין: הוגשה לנו תוכנית למאמן לאומי, שאנחנו קוראים לה "הפרוייקט הלאומי של הכדורעף".

יעל דיין: אנחנו מדברים כרגיל על תקצוב ענף הכדורגל, שהתחיל בצורה יפה מאוד והיו אישורים, אך כל שנה אנחנו פותחים את הנושא מחדש.

יעל דיין: הייתי רוצה שתתקבל כאן הסכמה כלשהי והבנה שההסדר המקורי תקף ל-3 שנים, כענף בספורט נשים.

יעל דיין: אנחנו נבקש שהתקציב לשנה הזאת יהיה באותו סדר גודל כמו של השנים הקודמות.

יעל דיין: בתום השנה השלישית, שהשנה אנחנו נכנסים אליה, ננסה להגיע להסדר קבוע שהוא פרופורציוני למה שמתבקש על-פי פעילות מועצת ההימורים, על-פי החלטות עקרוניות שהתקבלו לגבי שוויון.

יעל דיין: אני רוצה להעלות גם את נושא הכדורסל, שהוא אולי הדגל של התקדמות, על אף שהוא לא על סדר היום.

יעל דיין: אני רוצה להזכיר לעצמנו איך כשהיה המשחק שיועד לשידור, וירד משידור, ויועד לשידור מלא, באותו יום ב-3 אחר-הצהרים היינו צריכים לנהל מערכת של קומבינות ופרוטקציות.

יעל דיין: הטלוויזיה החינוכית הסכימה לתת את הזמן, ערוץ 1 הסכים לתת את הצוות, כדי להסתדר בצורה כלשהי, בזמן שבהתחלה היה מובן שהפעם אין בכלל שאלה ששני המשחקים, של הנשים ושל הגברים, ישודרו.

12961: היו שני משחקים לאומיים באותו יום, גם של נבחרת הנשים וגם של נבחרת הגברים.

12961: ערוץ 1 לא היה מוכן לשדר את שניהם והתחלנו לנדוד מערוץ לערוץ.

יעל דיין: ואז הטלוויזיה החינוכית הקצתה זמן בתנאי שזה חד-פעמי.

יעל דיין: הדברים האלה חייבים להיות מוסדרים.

יעל דיין: ביחס לכדורסל אני רוצה להגיד לכם שדווקא בגלל ההישגים, בגלל ההתקדמות, אנחנו נתקעים על דבר שהוא מקומי ונתון להחלטותינו בלבד.

יעל דיין: לא יכול להיות שהשידורים יהיו מעשה של חסד.

יעל דיין: בלי שידורים אין גם חסויות, והתקציבים הם פועל יוצא מזה.

יעל דיין: אם זה לא נראה אז זה גם לא נעשה , ולא משנה אם זה נצחון או הפסד.

יעל דיין: אני מצפה מהשר החדש ומהמשרד שהתמיכה העקרונית תהפוך להיות תמיכה מעשית.

יעל דיין: אנחנו מדברים כאן גם על מערכות שהן בתחום משרד החינוך, זאת אומרת מערכות של הכשרה בבתי-הספר, גם על ליגות וגם על האיגודים.

יעל דיין: אני מצפה מהמשרד לתת את הגיבוי, לא רק כמס שפתיים שאומר: יהיה בסדר, אנחנו מאוד אוהבים נשים ונקדם אותן, אלא באמת בהסכמה ובמחוייבות, שאותם תקציבים שאמורים לקדם את ענפי הספורט שנשים עוסקות בהם ימשיכו להתקדם ברמה שוויונית, ברמה של חשיפה מתאימה.

יעל דיין: אני מניחה שהמילים הטובות והכוונה הטובה, ששמעתי גם מפי השר, יתבטאו גם בתוכנית עבודה מסודרת.

יעל דיין: אבקש מגברת שלומית ניר-טור - שלמעשה "נולדנו" יחד למעורבות הציבורית ב-1992 כשהוקמה הוועדה - לפתוח.

יעל דיין: מאז שגברת שלומית ניר-טור נכנסה לתפקיד שלה, מאז אנחנו - לא רק בעשר האצבעות של גברת שלומית ניר-טור אבל בהנחייה המובהקת של עשר האצבעות שלה - מלבד דברים גרנדיוזיים שהגינו ובצענו, כמו "נשים הולכות רחוק" ודברים נלווים, אבל היתה התקדמות במעמד האישה בספורט.

יעל דיין: אני חושבת שאם צריך לתת פה את פרס נובל המוחלט אז הוא מגיע לגברת שלומית ניר-טור.

יעל דיין: אבקש ממנה להציג, כרצונה, או לפי הנושאים שאני ציינתי, או בכל דרך אחרת.

יעל דיין: בבקשה.

שלומית ניר-טור: תודה רבה על המחמאה.

שלומית ניר-טור: אני רוצה להודות בהזדמנות הזאת לחברת הכנסת יעל דיין, שהיא יושבת-ראש הוועדה לקידום מעמד האישה, שהנושא של ספורט חשוב לה מאוד.

שלומית ניר-טור: הוא תמיד עולה על סדר היום של הוועדה, הוא לא נשכח אף פעם בצד והיא רואה בו איזה דגל וחשיבות עליונה, שנשים תצלחנה בספורט, כי זה משקף בעצם את מה שקורה בחברה הישראלית.

שלומית ניר-טור: ככל שהן תצלחנה יותר בספורט הן גם תצלחנה אולי בכנסת יותר, ולהיפך.

שלומית ניר-טור: אתחיל מנושא שקשור לכולם, ולא רק לכדורגל או לכדורעף, שהם הענפים שהוזמנו היום, וזה הנושא של ייצוג הולם של נשים בהנהלות הארגונים.

שלומית ניר-טור: אני מתנצלת מראש שלא מופיעה בשקף הזה עדיין ההתאחדות לכדורגל.

שלומית ניר-טור: אנחנו רואים את המספרים לנגד עינינו.

שלומית ניר-טור: אנחנו מדברים על מספר ספורטאים ומספר ספורטאיות ועל אחוז הספורטאיות.

שלומית ניר-טור: דרך אגב, השקף הזה לא כולל את הספורטאיות ואת הספורטאים של התאחדות ספורט בתי-הספר, ששם נעשתה עבודה יוצאת מגדר הרגיל בנושא של תשתית ונוספו לפחות עוד כפול ספורטאים וספורטאיות לענפי הכדורסל והכדורעף.

שלומית ניר-טור: זה לא מצויין פה.

שלומית ניר-טור: כאן מופיעים רק אלה שרשומים באיגודים.

שלומית ניר-טור: אתם שמים לב שבכדורסל יש לנו עדיין יותר נשים מאשר בכדורעף אבל מספרן לעומת הבנים הוא 13%.

שלומית ניר-טור: ; בכדורעף - 35% ספורטאיות; כדוריד - 18%; התעמלות - 85%; שחייה - 44%, וזה די גבוה; טקוואנדו - 30%.

אליעזר כהן: 1,000 נשים בטקוואנדו - זה מרשים מאוד.

יולי יואל אדלשטיין: כולל אלופת אירופה.

שלומית ניר-טור: זה ענף חדש שנכנס להיות ענף אולימפי.

שלומית ניר-טור: אין פה את כל הענפים, משום שזה רק דוגמא.

שלומית ניר-טור: אבל בסך הכל אני יכולה לציין שזה משהו כמו 24% בסך הכל.

שלומית ניר-טור: כעת אני מציגה שקף שמראה את הייצוג של נשים בהנהלות.

שלומית ניר-טור: שמנו לב קודם שאחוזן הוא כפי שציינתי, אז פה אנחנו רואים: באיגוד הכדורסל יש 33 חברי הנהלה וביניהם יש אישה אחת.

שלומית ניר-טור: בנשיאות איגוד הכדורסל יש 18 חברי הנהלה ואין אף אישה אחת.

שלומית ניר-טור: כך זה באיגוד הכדורסל, שבו כפי שאמרה חברת הכנסת יעל דיין הנשים הגיעו להישגים נפלאים.

שלומית ניר-טור: זה בעיה גדולה.

שלומית ניר-טור: בכדורעף עדיין אין יצוג לנשים בהנהלה; בכדוריד אין; בהתעמלות יש 2;.

שלומית ניר-טור: באתלטיקה קלה - 1 בלבד; בשחייה, למרות האחוזים הגבוהים - 1 בלבד; בטקוואנדו - 2, ויש להם נשיאה; בקליעה - גם 2.

שלומית ניר-טור: הנתונים האלה מראים שיש מעט מאוד נשים בהנהלות האיגודים וכמובן שמכיוון שהן לא שם אז ההשפעה שלהן לא גדולה.

שלומית ניר-טור: אני פונה מעל הבמה הזאת להתאחדות הכדורגל, שיחשבו על דרך לצרף נשים להנהלה.

עזריקם מילצ'ן: את לא מעודכנת אבל אנחנו נענה.

שלומית ניר-טור: אני יודע שיש נשים בוועדה המייעצת ואחר-כך הן תשתתפנה גם בבחירות.

שלומית ניר-טור: אני דווקא מעודכנת.

יעל דיין: קיבלנו אינדיקציות טובות עתידיות.

שלומית ניר-טור: תעדכנו.

שלומית ניר-טור: אני מאוד אשמח לשמוע עדכונים, חיוביים כמובן.

שלומית ניר-טור: הנושא הזה צריך לעלות על סדר היום של כל הארגונים.

שלומית ניר-טור: חברות הכנסת והשר הצביעו על כך שהם רוצים להוביל איזה חקיקה.

שלומית ניר-טור: כמובן שזה לא בידי אבל אני חושבת שצריכה להיות איזה מגמה של חקיקה.

שלומית ניר-טור: במדינות סקנדינביה נעשתה חקיקה ובעשרים השנים האחרונות יש שיפור אדיר.

שלומית ניר-טור: שם יש היום 40% נשים בהנהלות האיגודים וזה נעשה באמצעות חקיקה.

יעל דיין: את זה אנחנו נבחן.

יעל דיין: הרבה פעמים זה תקנות ולא חקיקה ראשית.

שלומית ניר-טור: זה נושא משפטי.

שלומית ניר-טור: בזה אני סוגרת את העניין הראשון.

שלומית ניר-טור: זאת היתה תמונת מצב.

שלומית ניר-טור: אני חושבת שכדאי שנשמע התייחסות לנושא הזה לפני שאנחנו עוברים לנושאים הבאים.

12961: אני משבח את הדיון הזה, שאני מקווה שיוביל את הפעילות להגברת השילוב של נשים בספורט, ובהקשר הזה גם את הפעילות של גברת שלומית ניר-טור, שהיא הלוחמת הנועזת מאוד בחזית הזאת.

12961: מה שנעשה עד עכשיו במשרד שלנו, שהוא לצורך העניין הזה משרד צעיר, זה קודם כל פניה של השר, חוץ מאשר בעל-פה בביקורים השונים, פניה בכתב לכל גופי הספורט, שגם נתמכים על-ידינו, להגדיל את הייצוג של נשים על מנת שהן תקבלנה את המקום הראוי להן.

12961: אני מוכרח לציין בצער שחלק מהתגובות שקיבלנו היו תגובות ציניות ומבזות.

12961: שאלו אותנו: וכמה נשים יש בהנהלת משרד המדע, התרבות והספורט?

12961: כל מיני שאלות כאלה, שהן חשובות כשלעצמן, אני לא מזלזל, ויש לי גם תשובה עליהן, אבל הן לא ממין העניין.

12961: כשאני פונה לאיגוד מסויים אני מקווה לקבל תשובה עניינית.

יעל דיין: גם אנחנו שואלים כמה נשים יש במשרד.

יעל דיין: בכל המשלחות של המשא ומתן לשלום אין אף אישה אחת, אז אתם במצב טוב.

12961: רק לצורך האינפורמציה, אנחנו מינינו ב-1 לחודש את פרופ' חגית ירון-מסר להיות המדענית הראשית של משרד המדע, התרבות והספורט.

12961: היא תעמוד בראש מינהל המדע, ש זה התפקיד הבכיר ביותר.

12961: זה מה שהיה פעם המנכ"ל למעשה.

12961: יש לנו עוד נשים בכירות במשרד.

12961: לך אני אשיב אבל כשהם שואלים את זה אני חושב שזה בכלל לא ממין העניין.

12961: אנחנו לא מסתפקים בזה.

12961: בשלב הבא נעבוד על חקיקה בעניין הזה.

12961: אנחנו כן רוצים לעשות פעילות חקיקה, אלא אם את תשכנעי אותנו, חברת הכנסת יעל דיין, שזה מעשה רע.

12961: אבל אם אין דרך אחרת, יכול להיות שזאת הדרך הנכונה לוודא שיובטח מספר מינימום של נשים בהנהלות של גופי ספורט, של ארגונים והתאחדויות למיניהם.

12961: אנחנו מדברים בשלב הזה על שתיים, לא על יותר.

12961: חלק מהן כבר יש.

12961: זאת אומרת, זה לא נראה כמו איזה משימה בלתי אפשרית.

12961: יש מקומות שבהם אין בכלל נשים, כמו שהראה השקף הזה.

12961: זה דבר שבכלל לא עולה על הדעת.

12961: אני חושב שאנחנו נוביל את זה יותר מהר ממה שמצפים מאיתנו באמצעות חקיקת משנה.

12961: לעשות חקיקה ראשית זה מאוד מסובך.

12961: נעשה את זה באמצעות תיקון.

12961: הדבר השני שאנחנו עושים בתחום הזה הוא בנושא התקציב.

12961: אנחנו כבר החלטנו להגדיל את התקציב של היחידה לקידום נשים בספורט שגברת שלומית ניר-טור עומדת בראשה, בסדרי הגודל שאנחנו יכולים, כי התקציב שלנו הוא מן הקטנים, כמו שאנשים בחדר הזה יודעים.

12961: בעדיפויות של המשרד - וזה חלק מהעדיפויות שקבענו לא רק לשנה הזאת אלא לשנים הבאות - נשים מקבלות מקום גבוה וממילא יש לזה גם תרגום כספי.

12961: זה עוד לא סוף הדרך כי השר דורש להגדיל עוד יותר.

12961: זה, אגב, יבוא על חשבון פעילויות אחרות, שלא יהיה ספק.

12961: זאת אומרת, יהיה מי שישלם את המחיר תמורת ההקצבה המוגברת הזאת לספורט נשים.

12961: כשיעלו הסעיפים האחרים אני אתייחס אליהם.

יעל דיין: התייחסות לעניין נשים בהנהלות האיגודים, בבקשה.

עזריקם מילצ'ן: אני מבקש להתייחס לעוד כמה נושאים, ברשותך.

עזריקם מילצ'ן: קיבלתי על עצמי את האתגר של קידום כדורגל הנשים.

עזריקם מילצ'ן: אני עומד בראש הוועדה הזאת.

עזריקם מילצ'ן: אני לא אכנס לפרטים.

עזריקם מילצ'ן: בגדול, אנחנו עשינו לדעתי מהפך גדול.

עזריקם מילצ'ן: בנינו את הענף ממש מכלום.

עזריקם מילצ'ן: הלכנו בפירמידה הפוכה: עשינו נבחרות, ואחר-כך הוקמו קבוצות כדורגל.

עזריקם מילצ'ן: יש לנו קשיים רבים לממש את זה בשטח.

עזריקם מילצ'ן: אנחנו מדברים כל הזמן על תקציבים, מדברים, מדברים ומדברים.

עזריקם מילצ'ן: אני מקווה מאוד ברשותך שאני אוכל להגיד שאני מעריך מאוד את היכולת שלך לקדם דברים.

עזריקם מילצ'ן: לאחר הישיבה הזאת צריך לצאת לשטח ולפעול.

עזריקם מילצ'ן: אנחנו מדברים המון ולא עושים שום דבר.

עזריקם מילצ'ן: אני אתן לך דוגמא מאוד קונקרטית.

עזריקם מילצ'ן: תקציב רשות הספורט - שאני לא יודע למי הוא שייך בדיוק - - -

12961: זה שייך בינתיים למשרד שנקרא מדע, תרבות וספורט.

עזריקם מילצ'ן: למה אתה כועס?

עזריקם מילצ'ן: אתה לא צריך לכעוס.

עזריקם מילצ'ן: האם אני בא להתנגש איתך?

עזריקם מילצ'ן: אני בא לשתף פעולה בסך הכל.

עזריקם מילצ'ן: לא צריך להגיב בצורה כזאת.

עזריקם מילצ'ן: אבל זה זכותך.

12961: אתה לא יודע לאן זה שייך אז אני עוזר לך.

עזריקם מילצ'ן: היה לנו תקציב של 2.5 מיליון שקל לנושא כדורגל נשים, לנבחרות נשים.

עזריקם מילצ'ן: מתוך התקציב הזה חצי מיליון שקל הלך לבתי-הספר, בתיאום עם התאחדות הספורט לבתי-הספר ובתיאום איתנו, והיתר לקידום נבחרות ישראל.

עזריקם מילצ'ן: בתקציב השנה יש 2.5 מיליון שקל ואין לכדורגל כמעט שום דבר, אולי 100-150 אלף, כאשר כל הסכום היה לכדורגל נשים.

עזריקם מילצ'ן: זה אומר שבפועל אנחנו צריכים לבטל את כל נבחרות ישראל למעט כדורגל נשים, חד-משמעית.

עזריקם מילצ'ן: אין שום תקציב לזה.

עזריקם מילצ'ן: אנחנו מחד גיסא הולכים למועצת ההימורים ושואבים משם את כל הכסף.

עזריקם מילצ'ן: אם אנחנו לוקחים מכאן, אנחנו לא יכולים לתת לשם.

עזריקם מילצ'ן: אם לוקחים מכאן אז לא יכולים לתת לכדורעף, לכדורסל או לטניס.

עזריקם מילצ'ן: הגיע הזמן שמדינת ישראל, ממשלות ישראל, כל ממשלות ישראל, יקצו בתקציבן סכום כסף לספורט בכללו.

עזריקם מילצ'ן: אני מציע לך לבדוק מה קורה במדינות העולם.

עזריקם מילצ'ן: את תראי שאנחנו מאוד מפגרים בנושא אחוז התקציב המוקצה לספורט יחסית לכמעט כל מדינה אחרת בעולם.

עזריקם מילצ'ן: יש פה משהו לקוי.

עזריקם מילצ'ן: אני מאוד רוצה לקדם את כדורגל הנשים.

עזריקם מילצ'ן: אני מבקר במשחקים שלהן ורואה ויש לנו מפגשים.

עזריקם מילצ'ן: עושים הכל כדי לקדם.

עזריקם מילצ'ן: אבל אם מחר לא יהיה הכסף לנבחרות ישראל, אז לא יהיה כדורגל נשים.

עזריקם מילצ'ן: יש סכום מסויים שהקציבה מועצת ההימורים, 75,000 שקל לקבוצת נשים בליגה - יש לנו 12 קבוצות.

עזריקם מילצ'ן: היום זה כבר ירד ל-55,000 שקל לקבוצת נשים בליגה.

עזריקם מילצ'ן: בקיצור, אני רוצה לומר לך שבגדול העסק הולך לקראת קטסטרופה, וחבל מאוד.

עזריקם מילצ'ן: אנחנו התחלנו יש מאין.

עזריקם מילצ'ן: אנחנו יכולים לקדם.

עזריקם מילצ'ן: יש סיכויים מאוד רציניים.

עזריקם מילצ'ן: יש קבוצות שמתדפקות על דלתנו לקיים קבוצות כדורגל, ולא יכולים מכיוון שאין תקציב.

עזריקם מילצ'ן: יש פה שני דברים נפרדים: קבוצות הכדורגל והנבחרות.

עזריקם מילצ'ן: העסק לא מתוקצב.

עזריקם מילצ'ן: אני מאוד מבקש ממך שלאחר הישיבה הזאת תתמסרי לעניין.

עזריקם מילצ'ן: אני יודע שאת יכולה.

עזריקם מילצ'ן: צריך להכניס את התקציב הזה לתוך תקציב המדינה ושלא נזדקק כל פעם לבקש ממישהו שיעשה לכם או לנו טובה וייתן.

עזריקם מילצ'ן: באשר לייצוג נשים: היום יש ועדת כדורגל נשים.

עזריקם מילצ'ן: בתוכה יש 4-5 נשים ו-2-3 גברים.

עזריקם מילצ'ן: הוועדה מתכנסת באופן שוטף וסדיר.

עזריקם מילצ'ן: מבחינה פורמלית לא יכולנו לצרף נשים להצבעה עד הבחירות הבאות באסיפה הכללית.

עזריקם מילצ'ן: צירפנו שתי נשים - יש לי פה את שמותיהן - שהן חברות בהנהלה בדיעה מייעצת ומוזמנות להנהלה.

עזריקם מילצ'ן: בסך הכל פורמלית קבוצות הכדורגל שולחות את האנשים, לא אנחנו.

עזריקם מילצ'ן: מאחורי הקלעים אני מבטיח שאני אעשה הכל כדי שתיכנסנה נשים נוספות בצורה מסודרת להנהלת ההתאחדות לכדורגל.

עזריקם מילצ'ן: אני מאמין שאנחנו יכולים לעשות את זה.

יעל דיין: מתי הבחירות שלכם?

עזריקם מילצ'ן: בעוד קצת יותר משנה.

עזריקם מילצ'ן: עד אז יש שתי נשים שמוזמנות כמשקיפות אבל הן יכולות להשתתף בדיון.

יעל דיין: השאלה אם יש להן זכות הצבעה.

עזריקם מילצ'ן: באופן ענייני כמעט אין הצבעות וכל אחד שהוא חבר בדיעה מייעצת או משקיף יכול להשתתף בדיונים ולהביע את דעתו.

עזריקם מילצ'ן: לעתים רחוקות יש הצבעות.

עזריקם מילצ'ן: דבר נוסף, בנושא הסיקור של ספורט נשים בטלוויזיה, ואני מתייחס בעיקר לכדורגל: אין שום רצון, שום דבר, נאדה.

עזריקם מילצ'ן: אני לא צריך להגיד לך מה זה טלוויזיה לקידום הכדורגל, מה זה ייתן לענף אם יצלמו את המשחקים לטלוויזיה, כשיהיו שלטים ופרסומות וזה ייתן עוד כסף.

עזריקם מילצ'ן: שום דבר לא קורה בנושא הזה.

עזריקם מילצ'ן: אולי את יכולה לתרום.

עזריקם מילצ'ן: דבר אחרון זה נושא החקיקה.

עזריקם מילצ'ן: אני מבקש לומר שעלינו להיזהר בעניין החקיקה.

עזריקם מילצ'ן: אני יכול לדבר לפחות על כדורגל.

עזריקם מילצ'ן: בפיפ"א (ההתאחדות הבינלאומית לכדורגל) יש תקנון לפיו אסור לערב פוליטיקה בספורט.

עזריקם מילצ'ן: אני לא מתנגד שתהיה חקיקה לגבי ייצוג נשים בהנהלות אבל בגדול צריך מאוד להיזהר.

עזריקם מילצ'ן: רק לפני 3 חודשים היה פה נשיא פיפ"א בביקור מאוד מעניין והוא הזהיר אותנו.

עזריקם מילצ'ן: אני מבקש שלא יבינו את דברי כאילו אנחנו לא רוצים לשתף פעולה.

עזריקם מילצ'ן: אנחנו רוצים לשתף פעולה עם הכנסת, עם השר, עם המנכ"ל, איתך, עם כולם, אבל כדאי אולי לתאם איתנו - לא מכיוון שאנחנו לא רוצים חס וחלילה אלא כדי שנביא את הידע שלנו.

עזריקם מילצ'ן: צריך להיזהר מאוד מנושא חקיקה.

עזריקם מילצ'ן: לדעתי זה יכול לפגוע בכל האיגודים.

עזריקם מילצ'ן: באופן מאוד ברור אומרים: לא לערב פוליטיקה בספורט.

עזריקם מילצ'ן: חשוב מאוד שתדעי ושיידע המנכ"ל.

יעל דיין: אני רשמתי את כל הדברים.

יעל דיין: אני רוצה לומר שאנחנו לא מתייחסים אל מעמד האישה כפוליטיקה.

יעל דיין: בחקיקה שלנו עד עכשיו בנושא קידום נשים ובנושא ייצוג הולם או הבטחת ייצוג, זה נושא שחוצה קווים ואין לו היבט פוליטי.

יעל דיין: יש לו היבט חברתי-ערכי, של תפיסת עולם, שאומרת לקדם נשים משום שהן שוות בכל התחומים.

יעל דיין: אפילו בצה"ל, ובוודאי אף אחד לא מעלה על הדעת שחקיקה ביחס לצבא היא חקיקה פוליטית, עבר לאחרונה חוק לגבי צה"ל, המשטרה וזרועות ובטחון, שמחייב לפתוח תפקידים כדי להבטיח שיהיה שוויון בין המינים במקום שיש בו שירות נשים, ובמקרה של צה"ל שירות חובה.

יעל דיין: אין הכוונה שלנו לאיזה חקיקה פוליטית כופה.

יעל דיין: אנחנו נבקש משדולת הנשים, שיש לה ראייה של היבטים בין-לאומיים, לברר מה המצב החוקתי בארצות אחרות.

יעל דיין: אני מניחה שיתכן ויש בהן איגודים נפרדים, או שבאיגודים הלאומיים יש בוודאי נוכחות של נשים.

יעל דיין: במקום שאין צורך בחוק, אפילו אני כמחוקקת מעדיפה שהנורמה החברתית תביע את עצמה ללא חוק.

יעל דיין: אבל במקום שהנורמה החברתית איננה מתבטאת, בגלל כל מיני סיבות, היסטוריות ואחרות, אז חקיקה מהסוג הזה באה לתקן בהיעדר נורמה, להגיד: הנורמה שלנו היא נורמה שוויונית.

יעל דיין: עובדה שבחלק גדול מהאיגודים - כשאומרים "ייצוג הולם" מבחינת החוק אחת זה מספק.

יעל דיין: פירוש הדבר, שלא יהיה מצב בתחום מסויים, גם אם אין בו נשים אבל בוודאי אם יש בו נשים, שאין לנשים ייצוג ברמה העליונה אף לא של אחת.

יעל דיין: ייצוג הולם זה לא 50%-50, זה גם לא 40%-60%.

יעל דיין: זה קודם כל להבטיח בבסיס שלא יהיה מצב שאין אף אישה אחת.

יעל דיין: זה הפירוש המינימלי לביטוי "ייצוג הולם".

יעל דיין: בכדורגל יש לנו את ההצדקה לכאורה בשל העובדה שזה דבר חדש שרק נכנס ולא עושים מהפיכה ביום.

יעל דיין: יש שתי נשים שהן שותפות, אף שהן עדיין לא חברות בהנהלה, ואני מקווה שבבחירות בעוד שנה תיכנסנה נשים להנהלה בצורה מסודרת.

יעל דיין: אבל קיימים איגודים שיש בהם נשים בשיעור של 20%, 30% ויותר ואילו בהנהלה אין כלל נשים - יש לזה בטח מילה ברוסית.

יעל דיין: המילה בטורקית היא "יוק".

שלומית ניר-טור: יש הרבה ספורטאים ומאמנים יוצאי רוסיה.

יולי יואל אדלשטיין: אפשר גם לשאול כמה עולים חדשים יש בהנהלות.

יעל דיין: אם ניגש לחקיקה אז כמובן שידובר על מצבים שהם אבסורדיים ובלתי קבילים.

יעל דיין: לגבי עניין התקציבים שהזכיר מר מילצ'ן, אנחנו לא חשבנו לדון בזה היום.

יעל דיין: תכננו פגישה נפרדת עם חברת הכנסת נעמי בלומנטל.

עזריקם מילצ'ן: נבקש פגישה נפרדת.

יעל דיין: בכל זאת מעניין אותנו מה קרה ל-2.5 מיליון שקלים.

יעל דיין: היינו רוצים כל שנה להכפיל ולשלש את התקציבים, גם משום שיש עלויות וגם משום שכאשר מקצוע הוא חדש ומתפתח, ההתפתחות נמדדת בתקציב.

יעל דיין: בוודאי לא בביטול תקציב.

חנן בן-דור: כל התקציב שלנו הוא 2.5 מיליון ש"ח.

חנן בן-דור: תראו את זה מול כדורגל נשים.

חנן בן-דור: תסתכלו על הפרופורציות.

שלומית ניר-טור: אני מציעה שלא יהיה דין ודברים בין שני הארגונים כי אנחנו הולכים על שני פרוייקטים נפרדים.

שלומית ניר-טור: אנחנו גם נפעל לטובת הכדורעף.

יעל דיין: בעניין הכדורגל אני ביקשתי שנערוך דיון נפרד.

יעל דיין: זה לא הסתייע עד כה אבל אנחנו נקיים פגישה נפרדת.

יעל דיין: בשעתו פנינו למועצת ההימורים ולוועדת הכספים בעניין הכדורגל, כאשר הגיע התקציב של מועצת ההימורים.

יעל דיין: אנחנו הבנו שזה תקציב מתמשך ושלא כל שנה נצטרך מחדש ללכת לוועדת הכספים.

יעל דיין: אני מציעה שבנושא התקציבי אנחנו נמתין, אלא אם כן למנכ"ל יש משהו להעיר לגבי הדברים של מר מילצ'ן.

יעל דיין: אם לא, אנחנו נדון בזה בנפרד.

12961: דבר ראשון, זה נושא שהוא בעל חשיבות בעינינו.

12961: דבר שני, כאן אין לנו עזרה כספית.

12961: ההתאחדות יודעת על כך.

12961: יש הקצבה כללית להתאחדות לכדורגל, שגם כן לא מהווה מרכיב מרכזי.

12961: אני שמח שלהתאחדות יש מקורות אחרים, גם מזכויות השידור, גם ממערכת ההימורים, יש הקצבה מסויימת שמינהל הספורט נותן, שהיא באמת לא גדולה והם מחלקים אותה בדרכם.

12961: אנחנו יודעים שבשנים האחרונות זה עבר דרך הקצבה מיוחדת.

12961: אנחנו מאוד מצדדים בכך שיגיעו לסכום שיהיה מיועד לנושא הזה ויאפשר את הפעילות, אבל הוא צריך להיות לטווח ארוך.

12961: אי אפשר כך להתחיל ליגה.

12961: עד שמגייסים ועד שהיא מתחילה לרוץ, זה בלתי אפשרי לעצור אותה אחרי כמה חודשים.

12961: זה צריך ללכת לאורך זמן ואז לעודד, באמת דרך התאחדות הספורט בבתי-הספר, להתחיל לבנות עתודה.

12961: יש לזה עתיד.

12961: עובדה היא שבעולם ספורט כדורגל הנשים הפך להיות מאוד פופולרי.

12961: משחק הנשים שנערך לאחרונה בארצות-הברית היה אירוע טלוויזיוני ממדרגה ראשונה.

12961: אני גם מסכים להערה של מר מילצ'ן לגבי החשיפה בטלוויזיה.

12961: זה מפתח.

12961: יש לנו ויכוח קשה עם ערוץ 5, ערוץ הספורט, בעיקר הוא, כי בערוצים אחרים באופן טבעי זה מתחלק.

12961: ערוץ הספורט חייב לשדר כדורגל נשים.

12961: זה גם יפה כשלעצמו.

12961: כמו שמראים כדורסל נשים וזה הפך להיות דבר מקובל, צריך להראות גם כדורגל נשים.

12961: החשיפה הפומבית תביא להגדלת הפופולריות וממילא להכנסת משאבים ולהתחיל לגלגל את הגלגל שיביא להשרשת הספורט הזה.

יעל דיין: אני רוצה להעיר לחברי הכנסת שנכנסו, חברת הכנסת בלומנטל, חברת הכנסת חזן, חבר הכנסת אדלשטיין, אנחנו דנו בקטע הראשון בעניין של ייצוג נשים בהנהלות איגודים.

יעל דיין: ראינו כאן את הנתונים, שתקבלו אחר-כך בנפרד, שיש איגודים שבהם אין כל ייצוג של נשים בהנהלות, כמו איגוד הכדורעף, ותיכף נשמע מהם, על אף שמספר הנשים העוסקות בענף הוא 25%-30%-35%.

יעל דיין: היתה כאן הצעה כללית לחקיקה מתאימה לגבי ייצוג הולם בהנהלות איגודים.

יעל דיין: לפי דעתי זה מכוסה בחוק שוויון זכויות בסעיפי ייצוג הולם אבל צריך יהיה לבדוק את זה.

יעל דיין: הנושא האחרון, שהוא לחלוטין לא על סדר היום, זה נושא הכדורגל.

נעמי חזן: בעניין הכדורגל: מה ששמענו עכשיו ממנכ"ל משרד המדע, התרבות והספורט, אם מותר רק הערה, על תמיכה עמומה - זה לא מספיק.

נעמי חזן: האם המשרד ייזום בעניין הזה?

12961: אנחנו יכולים ליזום בצורה מוגבלת.

12961: הדגיש קודם מר מילצ'ן את עצמאות ההתאחדות לכדורגל, דבר שאנחנו מאוד מכבדים אותו.

12961: אנחנו לא מתערבים למשל בתקציב ההתאחדות לכדורגל.

12961: אנחנו לא יכולים וגם לא רוצים.

12961: אנחנו יכולים לתרום תרומה דרך מועצת ההימורים, ושם אנחנו נפעל.

נעמי חזן: רציתי שזה יכנס לפרוטוקול.

יעל דיין: גם דיברנו על כך שתהיה ישיבה נפרדת בעניין הכדורגל.

יולי יואל אדלשטיין: כמה הערות לגבי הדברים שכבר נאמרו.

יולי יואל אדלשטיין: חברת הכנסת יעל דיין, כפי שאת בוודאי יודעת, וגם רוב הנוכחים, זאת תמיד הדילמה.

יולי יואל אדלשטיין: בוועדה הזאת אנחנו מתרכזים בנושא של נשים, קידום נשים וייצוגן, וכפי שקורה תמיד גולשים לנושאים הרבה יותר כלליים.

יולי יואל אדלשטיין: אני מסכים פחות או יותר עם מה שנאמר כאן לפני דקות אחרות, שיש גם עניין של יחס כללי לספורט.

יולי יואל אדלשטיין: בלי להיכנס לכל ה"פלסף" שכולנו מודעים לו, אני אציג דוגמא אישית שלי.

יולי יואל אדלשטיין: בשנת 1997 הזמנתי נציגים מכמה משרדים ללשכתי כשר לקליטת עליה דאז וביקשתי לבדוק מה קורה עם הספורטאים והספורטאיות האולימפיים לקראת סידני.

יולי יואל אדלשטיין: אמרו לי: השתגעת, אנחנו ב-1997, האולימפיאדה היא בשנת 2000, אז בסוף 1997 נתחיל לעזור לספורטאים אולימפיים.

יולי יואל אדלשטיין: אני לא צוחק ולא מתבדח, זה ציטוט ישיר.

יולי יואל אדלשטיין: אני חושב שבחדר הזה לא צריך להיכנס להמשך השיחה הזאת.

יולי יואל אדלשטיין: ברוך ה', אז התוצאה היתה שהמלגות הופיעו ומשולמות עד היום.

יולי יואל אדלשטיין: זה כמובן לא מספיק אבל לפחות משהו.

יולי יואל אדלשטיין: לגבי הנושא הספציפי הזה, וכאן אני אולי אגיד דברים שהם קצת פחות בקונצנזוס, אני חושב שהדיון שלנו גולש לכיוון שמאוד מדאיג אותי.

יולי יואל אדלשטיין: אני מאוד אוהב כדורגל, כמו רוב אזרחי המדינה.

יולי יואל אדלשטיין: מר מילצ'ן, משום מה אני לא מרגיש הזדהות עמוקה עם הצרות שאתה מעלה כאן.

יולי יואל אדלשטיין: אי חושב שאם אנחנו באמת רוצים לקדם נשים בספורט, אילו אני הייתי מלך הדבר האחרון שהייתי עושה היום הוא להילחם בטלוויזיה כדי שתשדר כדורגל נשים.

יולי יואל אדלשטיין: אני הייתי קודם כל שואל למה אף אחד במדינה לא מכיר את הפרצופים של נשים שהגיעו להישגים נהדרים בענפי ספורט שונים.

יולי יואל אדלשטיין: אני שומע פה על סכום של 2.5 מיליון שקל.

יולי יואל אדלשטיין: תשאלו מישהי שהגיעה כבר למדליות אירופאיות בטקוואנדו, כמו שנאמר, או בטניס שולחן או בכל מיני תחומים אחרים כמה כסף הוקצב לה ולמאמנת/מאמן שלה.

יולי יואל אדלשטיין: הם ראו מיליונים?

יולי יואל אדלשטיין: הם ראו מאות אלפים?

יולי יואל אדלשטיין: מדובר פה בכמה אלפים בודדים.

יולי יואל אדלשטיין: כדורגל זה חשוב וכפי שאמרתי אני אוהב לשבת ביציע ולפעמים גם לשחק.

יולי יואל אדלשטיין: אבל אם אנחנו מדברים על קידום נשים בספורט אני לא בטוח שההתרכזות שלנו צריכה להיות כרגע בקידום כדורגל נשים.

יולי יואל אדלשטיין: מותר לי גם לפעמים להיות אפיקורס.

יולי יואל אדלשטיין: אני חושב שיש כמה ענפים אחרים שמבחינת מעמד הנשים והישגיהן כבר נמצאים במדרגה שונה לחלוטין.

יולי יואל אדלשטיין: יכול להיות שמזה נתחיל ונגיע גם לכדורגל.

יולי יואל אדלשטיין: אני האחרון שיזלזל .

יולי יואל אדלשטיין: אני מסכים עם מה שאמרת, שהיתה תשומת לב עצומה לכדורגל נשים בארצות-הברית, כולל כבוד הנשיא עם כל המשפחה, אבל לזה אנחנו עוד לא נגיע מחר.

יעקב שטופמן: נשיא ארצות-הברית רגיש לנושא של הנשים.

יולי יואל אדלשטיין: אתה יכול לומר את זה.

יולי יואל אדלשטיין: אני לא יכול לומר את זה.

יולי יואל אדלשטיין: יכול להיות שכבר באולימפיאדת סידני נוכל לראות עוד פעם אישה שתביא לנו מדליה, אם כפי שאמרתי נשקיע נכון ונשקיע בכיוונים הנכונים.

יולי יואל אדלשטיין: לגבי ייצוג בהנהלות: אני לא מרגיש מספיק מומחה לדעת איך באמת נקבעים הנציגים.

יולי יואל אדלשטיין: אני יודע שיש התקדמות בעקבות הפעילות של חברות הכנסת יעל דיין, נעמי בלומנטל, נעמי חזן וחברים וחברות כנסת אחרים.

יולי יואל אדלשטיין: אני יודע למשל איך נהג השופט בן-דרור, שלפעמים הרגיז את כולם בממשלה הקודמת, כולל אותי, אבל הוא קבע שיהיו נשים ונשים ונשים וכל מי שרוצה למנות ימנה נשים.

יולי יואל אדלשטיין: כולם התרגזו אבל זה עבד.

יולי יואל אדלשטיין: אני לא יודע בדיוק איך נקבעים ההרכבים בכל התאחדות והתאחדות, בכל הנהלה והנהלה, אבל יכול להיות שעוד לפני חקיקה אפשר להפעיל לחצים מסוג זה וגם להתקדם.

יולי יואל אדלשטיין: תודה.

יעל דיין: אנחנו עושים הפרדה, בוודאי בישיבה הזאת, אבל בכלל בטיפול שלנו, בין ספורט של יחידים ויחידות, כלומר ספורט אינדיבידואלי הישגי - וזה כולל גם את נציגינו לאולימפיאדת סידני והמאמנים, ויש הרבה מאוד בעיות גם לנשים וגם לגברים, שפשוט אין להם מהיכן לקחת את התשלום למאמנים וכדי להשתתף בתחרויות מכינות - לבין ספורט קבוצתי.

יעל דיין: אבל אלה דברים שאנחנו עוסקים בהם נפרד.

יעל דיין: אנחנו עוסקים היום בספורט של קבוצות, כאשר התשתית ניתנת במערכת בתי-הספר.

יעל דיין: מלבד העובדה שבאותם ענפים יש ליגות, יש איגודים ויש התאחדויות, בנוסף לכך יש גם מערכת שלמה של הכנה.

יעל דיין: לא תצמח נבחרת ללא תשתית.

יעל דיין: מלבד הכדורגל, שם באמת התחלנו מלמעלה, מראש הפירמידה.

יעל דיין: ההתחלה היא באמת דרך חינוך בבתי-ספר ובניית קבוצות של נערות ונערים בענפי הספורט הקבוצתיים.

יעל דיין: זה נושא שהיה די נטוש במדינת ישראל.

יעל דיין: ההישגים שאנו רואים היום הם כבר תוצאה מהעובדה שהספורט זמין גם לילד וגם לילדה בבית-ספר, שיש מגרש ויש אימונים ויש נבחרת של בית-הספר.

יולי יואל אדלשטיין: יש גם מאמנים ומאמנות ממטולה ועד אילת.

יעל דיין: העניין הזה של התשתית הוא כמובן הדבר הבסיסי.

יעל דיין: מזה הפועל היוצא של שאר הדברים.

יעל דיין: חבר הכנסת אדלשטיין, אני לא התווכח איתך על כדורגל כענף.

יעל דיין: כפי שאמרתי, אנחנו נקבע ישיבה נפרדת על נושא הכדורגל.

יעל דיין: אני רוצה שנקדיש את הזמן שיש לנו לנושא הכדורעף, שהוא נושא אקטואלי ומיידי שאנחנו רוצים לעסוק בו.

יעל דיין: אני מבקשת שאחרי חברי הכנסת גברת שלומית ניר-טור תמשיך בהצגת הדברים.

ענת הופמן: באתי לדבר רק על נושא הייצוג ואתם עוברים לנושא הבא.

יעל דיין: תדברי אחרי חברת הכנסת בלומנטל.

נעמי בלומנטל: קודם כל, אני רוצה להתנצל על האיחור שלי.

נעמי בלומנטל: ניהלתי ישיבה אחרת של ועדת העליה, הקליטה והתפוצות שהתעכבה קצת, לפיכך באתי באיחור, אם כי הנושא מאוד מאוד קרוב ללבי, כפי שאתם יודעים, וגם אני אמונה, בהסכמה שיש בתוך הוועדה, על נושא של ספורט נשים.

נעמי בלומנטל: אני רוצה בקצרה להתייחס ל-2-3 נושאים.

נעמי בלומנטל: הראשון הוא בקשר לכדורגל נשים.

נעמי בלומנטל: אני בהחלט מברכת על ההתפתחות שהיתה בכדורגל נשים.

נעמי בלומנטל: אני חושבת, חבר הכנסת והשר לשעבר יולי-יואל אדלשטיין, שאתה צריך לעבור אצלי חינוך מחדש בנושא הזה.

נעמי בלומנטל: זה כייף לבעוט בכדור, כייף לעצור את הכדור בשער.

נעמי בלומנטל: אני רוצה לשמור לעצמנו את מלוא הזכויות בעניין הזה ושישדרו אותנו, כמה מוצלחות אנחנו כשאנחנו עושות את זה.

יולי יואל אדלשטיין: נורא כייף גם לראות ספורטאים אולימפיים ברמה של מדליות אירופאיות ואולימפיות שאין להם כסף להגיע למחנה אימונים.

יולי יואל אדלשטיין: זה גם נורא כייף.

נעמי בלומנטל: זה נכון, וזה לא צריך להיות כך.

נעמי בלומנטל: האחד לא צריך להיות על חשבון השני.

נעמי בלומנטל: אני יודעת שגם השר ער לכך, ואני חושבת שגם אגודות הספורט, ונמצא פה גם מר עזריקם מילצ'ן.

נעמי בלומנטל: אנחנו עשינו, יחד עם חברות הכנסת, עבודה רצינית כדי לקדם את כדורגל הנשים בארץ, עם גברת שלומית ניר-טור ומשרד החינוך.

נעמי בלומנטל: באמת עשינו עבודה טובה ואנחנו היום רואים לא מעט גולים עפים גם מהרגליים שלנו.

נעמי בלומנטל: אני חושבת שאתה בהחלט יכול להיות מרוצה מזה.

יולי יואל אדלשטיין: אל תעמידו אותי בשער ותעשו בי לינץ'.

נעמי בלומנטל: אני רוצה בהחלט לעודד את המשך קיום כדורגל הנשים ותיגבורו בארץ.

נעמי בלומנטל: יש לזה היום גם אחיזה במציאות הבינלאומית.

נעמי בלומנטל: אני תומכת בכך שהנבחרות שלנו, גם הייצוגיות, מבתי-הספר והלאה, דרך אגודות הספורט, ימשיכו להתקיים ובתיקצוב הנאות.

נעמי בלומנטל: אני רוצה גם להתייחס - אולי יהיה לנו זמן, אך אני לא חושבת שיהיה בישיבה הזאת - לגבי אגודות הספורט השונות.

נעמי בלומנטל: עד מתי צריך לתגבר את התיקצוב של כדורגל הנשים בתוך האגודות וממתי האגודות עצמן צריכות לתקצב את כדורגל הנשים, כפי שהן מתקצבות גם את כדורגל הגברים.

נעמי בלומנטל: בוודאי אני אשמח שיהיו לנו כוכבות שירוויחו לא פחות מאשר הגברים אבל זה כנראה באמת חלום רחוק.

אבשלום וילן: רק שלא יקחו נערי ליווי ...

נעמי בלומנטל: כל-כך התאפקתי לא להעלות את הנושא הזה.

יעל דיין: לגבי הכדורגל אנחנו הסכמנו לעשות ישיבה נפרדת, עם השר.

נעמי בלומנטל: לגבי נושא הייצוג אני חושבת שכולנו תמימי דעים, חוץ ממספר גברים שרוצים להישאר באותה כמות ייצוג בתוך ההנהלות.

נעמי בלומנטל: אז אולי נגדיל את ההנהלות.

יעל דיין: אם הרחיבו את הממשלה אפשר גם להרחיב את ההנהלה של האיגוד.

נעמי בלומנטל: אבל ראינו שראש הממשלה לא בדיוק הוסיף הרבה נשים לממשלה ולא הגדיל את ייצוגן.

נעמי בלומנטל: בסך הכל, בוודאי שאני בעד ייצוג.

נעמי בלומנטל: אנחנו נפעל.

נעמי בלומנטל: אני חושבת שנפעיל את מלוא הכוח שיש לנו כחברות כנסת כדי שבאמת הייצוג של הנשים בהנהלות אגודות הספורט יגבר.

נעמי בלומנטל: אין שום סיבה שלא.

נעמי בלומנטל: זה פשוט מדהים.

נעמי בלומנטל: תודה רבה.

ענת הופמן: רציתי להעלות סוגיה שאני מתלבטת בה.

ענת הופמן: כאשר מדברים על כך שייצוג הולם זה מינימום אחד, רציתי להעלות את הבעיה של מי היא האחת הזאת שנכנסת.

ענת הופמן: אם כבר נכנסת אישה אחת להנהלה אז הייתי רוצה שהיא תהיה בסטנדרט גבוה של מקצועיות ושל הופעה.

ענת הופמן: מי בוחר את האחת הזאת?

ענת הופמן: אני לשעבר אלופת ישראל בשחייה.

ענת הופמן: יושבות פה שתי אלופות נפלאות שייצגו אותנו באולימפיאדה בשחייה.

ענת הופמן: אני רוצה לקרוא לכם מהסעיף לקידום מעמד האישה בתקנון איגוד השחייה, שהוא קרוב ללבי: "אם מספר הנשים באיגוד 10% מכלל הספורטאים יהיה על הרשימה המתמודדת שזכתה למרבית קולות ההצבעה לכלול במסגרת נציגיה אישה אחת לפחות במקום אחד הנציגים.

ענת הופמן: " להנהלת איגוד השחייה לא נבחרה אף אישה ואז באה הסיעה הגדולה ביותר באיגוד וביקשה, בהתאם לתקנון שקראתי לכם עכשיו - אני אתן לכם העתקים של זה - להחליף את הנציג שלה בנציגה אישה מתאימה.

ענת הופמן: הנהלת האיגוד סירבה לקבל את ההחלפה.

ענת הופמן: הסיעה אז פנתה לבית-הדין של האיגודים העצמאיים ובית-הדין הורה על החלפת הנציג, אבל קבע שהנציגה תיקבע על-ידי הנציג המוחלף.

ענת הופמן: ואת מי הוא הביא?

ענת הופמן: הוא הביא מישהי שיש לה רקורד בלתי ידוע בשחייה.

ענת הופמן: ב-8 החודשים האחרונים היא לא באה לאף ישיבה ובישיבות שאליהן היא באה היא לא פצתה את הפה ולא יזמה כלום.

ענת הופמן: מי היתה הנציגה שהסיעה הגדולה רצתה להוסיף?

ענת הופמן: רצינו להכניס את גברת ליאור בירקן, שיש לה MA בספורט, יצגה אותנו באולימפיאדה, שחיינית מצויינת, עם מחוייבות להכניס נשים, עם מחוייבות לקדם ילדות ונערות.

ענת הופמן: כעת גברת ליאור בירקן נשארת בחוץ ואילו הנציגה שבפנים לא מוסיפה דבר.

ענת הופמן: כך קרה באיגוד השחייה.

ענת הופמן: בגדול אני אומרת דבר כזה, אם אנחנו מכניסים אחת, וזה כל מה שמאפשרים היום להכניס, צריך לדרוש שאם היא נעדרת מ-3 ישיבות יחליפו אותה באישה אחרת.

ענת הופמן: איך אנחנו יכולים לדאוג לזה שאותה אחת שנכנסת - - -

קריאה: גם מגברים את דורשת את זה?

ענת הופמן: 11 הגברים באיגוד השחייה, אולי מה שמשותף להם זה בינוניות.

ענת הופמן: אני מהאחת הזאת רוצה מצויינות.

ענת הופמן: זה מה שהשולחן הזה רוצה.

ענת הופמן: אנחנו רוצים להכניס אחת שתהיה טובה ושתהיה נוכחת.

ענת הופמן: איך זה שגברת ליאור בירקן בחוץ וההיא בפנים?

נעמי בלומנטל: יש לנו הרבה מה להעיר על זה אבל אני חושבת שלא בהזדמנות זאת.

יעל דיין: גברת ענת הופמן, אני בספק אם נוכל מפה לשנות את הייצוג הנשי באיגוד השחייה, מלבד העניין של נוכחות, שהוא באמת תקנוני מובהק וחל גם על הגברים.

יעל דיין: אני חושבת שאי אפשר להתערב בזה מן החוץ.

יעל דיין: אני מאמינה שכאשר תהיה אווירה מתאימה לגבי הנושאים האלה ולגבי החובה לייצוג נשים, אני מאמינה שזאת תיהפך להיות אמביציה של האגודות להכניס את הטובות ביותר.

יעל דיין: אי אפשר מהכנסת לקבוע כישורים לגבי נציג בהנהלת איגוד השחייה.

ענת הופמן: אז לא כישורים.

ענת הופמן: אז נוכחות.

ענת הופמן: האיגוד הרי לא יכול לעקוב שאותה אחת באמת מגיעה.

יעל דיין: בעניין הזה אתם יכולים להתדיין עם האיגוד לבדכם, לא מהכנסת.

יעל דיין: זה צריך להיות תקנון של האיגוד.

יעל דיין: אבל לגבי כישורים, בואו נעשה קמפיין כל פעם לגופו.

יעל דיין: זאת אומרת, אם יש מועמדת טובה ואנחנו רואים שיש סיכון שהיא תוחלף במועמדת פחות טובה, אז בבקשה, תשתמשי בנו.

יעל דיין: זה לא עניין של חקיקה.

נעמי חזן: אם מותר לי לומר, הבעיה היא במקום אחר לחלוטין.

נעמי חזן: ייצוג הולם זה לא אישה אחת.

נעמי חזן: גם בג"ץ קבע בסידרה של עתירות שייצוג הולם הוא ייצוג הולם.

נעמי חזן: הוא בוודאי יותר מאחת מתוך אחד-עשר.

נעמי חזן: אם הולכים לפי הכלל הזה אזי לא צריך להיכנס בכלל לוויכוח הפרטני משום שלא יתכן שיש רק אישה אחת באגודה מהסוג הזה.

נעמי חזן: זה הפיתרון.

יעל דיין: זה נושא של חקיקה.

נעמי חזן: אם יהיה צורך אז גם את זה נחוקק.

נעמי חזן: שוב אני חוזרת, גם בתיקון לחוק החברות הממשלתיות נקבע חד-משמעית שייצוג הולם זה לא אישה אחת בדירקטוריון וכנ"ל גם לגבי העדפה מתקנת בשירות המדינה.

נעמי חזן: הכלל הוא ברור לחלוטין.

נעמי חזן: אגב, לדעתי אחת זה לא ייצוג, בוודאי ובוודאי שלא הולם.

רותי בורשטיין: אני חושבת שאסור לנו להשתמש במונח "ייצוג הולם".

רותי בורשטיין: אני חושבת שאנחנו צריכים לדבר על ייצוג פרופורציונלי.

רותי בורשטיין: אז יובילו את הבנייה של התשתית מכיוון אחד והחקיקה, במתכונת כזאת או אחרת, של תקינה או חקיקה, תטפל בזה מהכיוון השני.

רותי בורשטיין: אם אנחנו פה על-יד השולחן לא יודעים למה אנחנו מתכוונים בייצוג הולם, אנחנו לא יכולים לדרוש מאף אחד שייטפל בזה כמו שצריך.

יעל דיין: אני מאוד לא רוצה להיכנס לכל הסבך הזה, פשוט משום שיש תקדימים.

יעל דיין: היינו רוצים שכאחוזנו באוכלוסיה כך תהיה מידת הייצוג שלנו, אבל עיזבו את זה.

יעל דיין: זה דבר שהוא תוצאה של התפתחות חברתית ערכית וזה לא הולך מבחינת החוק.

יעל דיין: לא יכול להיות חוק שמחייב ייצוג של 50% בשום תחום.

יעל דיין: הדבר שעבר עד כה וצריך לתפוס טוב זה העניין של ייצוג הולם.

יעל דיין: לא ניכנס כאן לוויכוח משום שיש לנו הסכמה על העקרון אבל אולי אין לכם די מידע על חוסר האפשרות ביישום העקרון של 50%.

יעל דיין: אפשר עד מחרתיים להתווכח.

רותי בורשטיין: לא 50% אבל ייצוג פרופורציונלי להשתתפות באותו ענף.

ענת הופמן: אם 44% מהשחיינים בישראל הן נשים, איך זה שיש נציגה אחת מתוך אחד-עשר בהנהלה?

נעמי חזן: זאת בדיוק הנקודה.

יעל דיין: זה ממש לא לשולחן הזה.

יעל דיין: מפרופורציונלי נובע ש-40% יהיה 40%, ושנה אחרי זה אם יש 50% אז זה יעלה ל-50%.

יעל דיין: זאת אומרת, את תצטרכי לעשות איזה מבנה גמיש כדי לשמור על הפרופורציות.

יעל דיין: ואם האחוז יורד, אז את תורידי נציגות?

יעקב שטופמן: אז תתעסקי כל הזמן בפרופורציות ובאחוזים.

יעל דיין: בשום מקום בעולם, גם בארצות שיש בהן 60% נשים בתחומים מסויימים, אין דבר כזה.

יעל דיין: יש לפעמים קווטה, בנושאים פוליטיים בדרך כלל, שאומרת: 30% או 40% בפרלמנטים באירופה.

יעל דיין: אצלנו אנחנו רבים על עצם הייצוג של נשים.

יעל דיין: זה מאוד אמביציוזי, מאוד תואם את הערכים שלי לבוא ולהגיד "ייצוג פרופורציונלי".

יעל דיין: חקיקה כזאת לא יכולה לעבור.

יעל דיין: זה דבר שהוא חברתי.

יעל דיין: אני באותה מידה רוצה להיות מיוצגת בכל המפלגות בכנסת אך בתפיסת עולמה של ש"ס לא יהיו לעולם נשים.

יעל דיין: אני לא יכולה לחוקק שהם חייבים לכלול נשים ברשימה ולהגיד שבכל מפלגה יהיה מינימום של נשים.

יעל דיין: אני לא יכולה להיכנס גם לבתי-הדין, שם על אף שאישה היא קליינטית לבית-דין רבני ולהם יש בלעדיות עליה אין לה ייצוג במערכת השופטת.

יעל דיין: הייתי רוצה גם שבבית-המשפט העליון מספר השופטות יהיה כמספרן באוכלוסיה.

יעל דיין: לא ניכנס לזה.

יעל דיין: לחם חוקה של הוועדה הזאת היא להלך כאן בין הטיפות של האפשרי והרצוי.

יעל דיין: תאמינו לי, ההישגים המועטים שהשגנו עד כה הם משום פשרות.

יעל דיין: זה דברים שלא היו קודם.

יעל דיין: כך שהייתי חוסכת את הוויכוח.

יעל דיין: כל ישיבת ועדה נוגעת בנושא הזה, כל פעם בתחום אחר.

יעל דיין: צריך להבין גם את המציאות וגם את מה שניתן להשיג והושג עד עכשיו.

תמי ליברמן: אני מקדמת באופן עצמאי פרוייקט כלשהו לקידום ספורט נשים כבר כמה חודשים.

תמי ליברמן: וחוץ מזה אני שחקנית כדורגל באחת הקבוצות שאתם מדברים עליהן.

תמי ליברמן: כשאני שומעת 2.5 מיליון שקל אני המומה, אני כמעט מתעלפת.

תמי ליברמן: אני יודעת שבנות שמשחקות בקבוצה חלקן לא מקבלות החזר נסיעות - אני מדברת על ידע מהשטח, מהדשא.

תמי ליברמן: יש מנהלי קבוצות שמקבלים סכום כסף מאוד קטן, לא כל מה שהובטח, וגם זה לא מגיע בזמן.

תמי ליברמן: אני מאמינה שהכסף מגיע מאותם מקורות מהם הוא צריך להגיע אבל למי הוא מגיע?

תמי ליברמן: לעסקן ספורט שמנהל קבוצה.

תמי ליברמן: היום, לא במקרה, כל מיני מאמנים שרק גמרו בית-ספר למאמנים רוצים לפתוח קבוצות לכדורגל נשים.

תמי ליברמן: אני מאמינה שבהתאחדות לכדורגל ערים לזה - כי יש תקציב מועדף.

תמי ליברמן: מה קורה עם התקציב הזה?

תמי ליברמן: באיזה דרך אפשר לעקוב אחרי זה?

יעל דיין: ארשה לעצמי לקטוע אותך כי כפי שחזרנו ואמרנו, בנושא הכדורגל אנחנו נקיים ישיבה נפרדת.

תמי ליברמן: רציתי שתהיו ערים לזה.

תמי ליברמן: חבל לי שחבר הכנסת אדלשטיין עזב.

תמי ליברמן: מה שהוא אמר יכול להיות קצת מסוכן.

תמי ליברמן: נכון שיש ענפי ספורט אחרים.

תמי ליברמן: אני לדוגמא במשך 14 שנים עסקתי בטניס שולחן והגעתי להישגים יפים כאלה ואחרים אך זה קרה מכיוון שבגיל שבו החלטתי להיות ספורטאית עדיין לא היה קיים בישראל כדורגל נשים.

תמי ליברמן: לכן כל-כך חשוב היום כן לחזק את זה.

תמי ליברמן: צריך לחזק כל ענף ספורט שירצה לקום.

תמי ליברמן: צריך לחזק גם את הספורטאיות ואת הספורטאים בכל תחום אחר, אבל זה לא צריך לבוא על חשבון.

יעל דיין: א

יעל דיין: בקש לעבור לנושא הבא שלנו: פרוייקט לאומי בכדורעף נשים.

יעל דיין: גברת שלומית ניר-טור תציג את זה.

שלומית ניר-טור: אנחנו קוראים לו "פרוייקט לאומי בכדורעף נשים" בניהולו של ד"ר אריה זלינגר.

שלומית ניר-טור: זאת הזדמנות יוצא דופן להוביל את הנשים בספורט להישגים בינלאומיים אשר טרם הושגו בישראל בענף קבוצתי ויהוו מודל לילדות ולנערות לפיתוח הענף כולו.

שלומית ניר-טור: יוזמי הפרוייקט הם איגוד הכדורעף, הוועד האולימפי, משרד המדע, התרבות והספורט - שלושתם שותפים לרעיון.

שלומית ניר-טור: לקח לנו הרבה מאוד שנים לשכנע את ד"ר אריה זלינגר - ולא בכדי אני כותבת פה למה המאמן הזה הגיע.

שלומית ניר-טור: כמעט כולם בשולחן הזה יודעים אבל בכל אופן אקרא לכם את הישגיו.

יעל דיין: אני מציעה שלא תקראי את כל הפירוט כי אני מניחה שכולנו מודעים לזה.

שלומית ניר-טור: זה המאמן הישראלי בעל שיעור הקומה הכי רציני שיצא לתפוצות ובאמת עשה הישגים יוצאי דופן והצעיד מדינות רבות לגמרים אולימפיים.

שלומית ניר-טור: והנה הוא נעתר להגיע לארץ.

שלומית ניר-טור: זה בשבילנו כמו שהיכל הקודש הגיע לארץ.

שלומית ניר-טור: אני חושבת שזאת הזדמנות שאין כדוגמתה לתת לו את האפשרות להעמיד קבוצת כדורעף ישראלית ולהגיע איתה לאולימפיאדה.

שלומית ניר-טור: הוא לא התבייש, ואין הרבה מאמנים כמוהו בעולם, כולל המאמן הדני, וסימן בדיוק למה הוא מסוגל להגיע.

שלומית ניר-טור: הוא בעצמו סימן את זה ואלה בעצם הדברים שהוא אמר.

שלומית ניר-טור: אנחנו מדברים פה על הישגים שבאמת חבל שחבר הכנסת יולי-יואל אדלשטיין איננו בשביל לראות את זה.

שלומית ניר-טור: הפרוייקט יתחיל בסוף שנת 2000.

שלומית ניר-טור: מוקדמות אליפות אירופה ב-2003, מוקדמות למשחקים האולימפיים, שעדיין לא מובטח שאפשר יהיה לעלות, גמר אליפות אירופה, אליפות עולם ומוקדמות למשחקים האולימפיים ב-2007.

שלומית ניר-טור: אנחנו מדברים על פרוייקט של לפחות 7 שנים שעלותו היא בהערכה 665,000 דולר לשנה.

שלומית ניר-טור: הייתי משווה את זה להיי-טק.

שלומית ניר-טור: יש לנו אפשרות להצליח בגדול ושווה לתת את ההשקעה הזאת.

שלומית ניר-טור: חבל שמר נחמן שי יצא אבל אני חושבת שתפקיד היושבים סביב השולחן הזה הוא לתת גיבוי לפרוייקט הזה, לומר שזה באמת יתן לנו איזה חלון שעוד לא היה כמוהו.

שלומית ניר-טור: אני אשמח אם איגוד הכדורעף יאמר את דברו.

חנן בן-דור: אני יו"ר איגוד הכדורעף.

חנן בן-דור: לפני שאני נוגע בפרוייקט שנקרא היום "הפרוייקט הלאומי", שאנחנו מאוד תומכים בו, אני רוצה לומר מילה אחת על הדברים שנאמרו לגבי ייצוג נשים.

חנן בן-דור: ראשית, אני מאוד מברך על הישיבה הזאת.

חנן בן-דור: אני חושב שאם חלק מהתמורה שתהיה היא ייצוג יותר גדול של נשים בהנהלות האיגודים ובגופים השונים, בוועדות השונות, אני חושב שזה יהיה נכון.

חנן בן-דור: אבל צריך לדעת, אפשר לקרוא את התקנון של האיגודים כפי שהוקרא.

חנן בן-דור: הבעיה היא לא באיגודים.

חנן בן-דור: הבעיה היא במרכזים.

חנן בן-דור: ברגע שהתקנון נכתב כפי שהוא ורשימה גדולה צריכה להכניס אישה כמועמדת, לאיגוד אין שום SAY, הוא לא יכול להגיד כלום בעניין.

חנן בן-דור: אם המרכזים לא מתייחסים לזה - מרכז הפועל, מרכז מכבי - אז האיגוד לא יכול לעשות שום דבר.

חנן בן-דור: באיגוד הכדורעף כבר קרוב ל-3 חודשים, מאז שעשינו איזה שינוי בהנהלת האיגוד, אנחנו מחכים שתצטרף אישה להנהלה והיא לא מצטרפת.

חנן בן-דור: כבר סימנו את הכיוון ואת מי אנו רוצים לצרף, ספורטאית, והיא לא מצטרפת.

חנן בן-דור: כלומר, הבעיה היא לא באיגודים.

חנן בן-דור: הבעיה היא במרכזים.

יעל דיין: ההנהלה מורכבת רק מנציגי מרכזים?

יעל דיין: האם אין חברים שהם מעין נציגי ציבור?

חנן בן-דור: לא.

חנן בן-דור: ההנהלות מורכבות אך ורק מנציגי המרכזים.

חנן בן-דור: המרכזים שולחים את נציגיהם.

גאלב מג'אדלה: על-פי כוחם.

חנן בן-דור: על-פי מפתח מסויים של שקלול פעילים.

ענת מאור: איך אפשר לפתור את זה?

ענת מאור: אם אנחנו מתכוונים ברצינות לאכוף, אז אנחנו מתכוונים.

חנן בן-דור: אפשר לפתור את זה.

חנן בן-דור: אם ישנה היום הוראת שעה שהרשימה הגדולה צריכה לצרף אישה, צריך לתבוע ממרכז הפועל או ממרכז מכבי שיימלאו את הוראת השעה.

חנן בן-דור: כשמדברים על איגוד הכדורעף אז זה מרכז הפועל.

חנן בן-דור: אגב, כיוון שהמרכזים לא צירפו אישה כנציגה אז אנחנו בהחלטה שלנו צירפנו אישה שתהיה משקיפה בישיבות שלנו, שתוכל להתייחס, כפי שזה נעשה, כך שמעתי, גם בכדורגל.

חנן בן-דור: אגב, באיגוד הכדורעף יש רק 9 חברי הנהלה ולא 11, אבל זה לא משנה.

חנן בן-דור: אישה צריכה להיות.

חנן בן-דור: דבר נוסף שאני רוצה לומר, באמת במילה אחת כי זה קשור גם לפרוייקט הזה - אנחנו לא נפרק נבחרות של נשים גם אם התקציב יהיה מצומצם.

חנן בן-דור: אבל אם בשנת 1999 התקציב לנשים באיגוד הכדורעף מטעם רשות הספורט היה 80,000 שקל, היום אנחנו מתוקצבים ב-48,000 שקל לשנת 2000.

חנן בן-דור: לא נפרק את הנבחרות אבל קורה פה דבר שבו אנחנו למעשה יורים לעצמנו ברגל.

חנן בן-דור: ברגע שאנחנו לא מסוגלים להכין את נבחרות הנשים ואת קבוצות הנשים ברמה טובה בגלל בעיות תקציב, אנחנו למעשה יוצרים מצב שאנחנו הורסים את מה שנבנה מלמטה.

חנן בן-דור: בהתאחדות הספורט לבתי-הספר נבנית תשתית יוצאת מן הכלל, של ילדים וילדות ואחר-כך נערים ונערות.

חנן בן-דור: אנחנו צריכים לקלוט אותם כלפי מעלה.

חנן בן-דור: אם אין לנו את היכולות לקלוט אותם למעלה למעשה אנחנו יוצרים תיקרה שאי אפשר לפרוץ אותה.

חנן בן-דור: כל זה קשור לעניין הזה של תקציב.

חנן בן-דור: עכשיו בא הפרוייקט של ד"ר אריה זלינגר שיוכל לעשות מהפך בכל התפיסה.

חנן בן-דור: כשאנחנו מדברים על הפרוייקט הלאומי, הפרוייקט של ד"ר אריה זלינגר, הפרוייקט של איגוד הכדורעף וכל הגופים שמצטרפים אליו, אנחנו לא רואים היום מהלך של הקמת נבחרת נשים נניח כפי שזה היה בארצות-הברית, או כמו הנבחרת שהוא הקים הולנד.

חנן בן-דור: אנחנו מדברים על עבודת רוחב, עבודת שטח, שלמעשה צריכה לסחוף כלפי מעלה אל הנבחרות הייצוגיות.

חנן בן-דור: יש לזה השלכות על ילדות, על נערות, על מאמנים ומאמנות, על כל פעילות הכדורעף.

חנן בן-דור: ברגע שאנחנו הולכים בכיוון הזה אנחנו עושים upgrade לכל ענף הכדורעף בארץ ומושכים אותו כלפי מעלה.

חנן בן-דור: כך הענף הזה יקבל את החשיפה שאנחנו כל-כך מצפים שהוא יקבל.

חנן בן-דור: אין לי ספק שיהיו לזה השלכות חיוביות בלתי רגילות על נושא כדורעף הנשים, ספורט הנשים, לא רק בהיבט ההישגי אלא גם בהיבט התשתיות והשטח למטה.

חנן בן-דור: אני יכול לומר לכם שעל דעת רוב אנשי הספורט, הספורט הקבוצתי בעל הפוטנציאל הגדול ביותר לייצוג באולימפיאדות זה כדורעף החופים.

חנן בן-דור: כדורעף החופים הוא ענף אולימפי.

חנן בן-דור: אנחנו הכשרנו שתי בנות והכנסנו אותן לסבבים האירופאים.

חנן בן-דור: בגלל מבנה מסויים שמשפיע על היכולת של נבחרות נשים להגיע לאולימפיאדה התמזל מזלנו וזוג בנות שלנו יכול היה להגיע לאולימפיאדה.

חנן בן-דור: הפרוייקט הזה נפל בגלל 100,000 דולר שלא יכולנו לגייס לצורך הנושא הזה.

חנן בן-דור: תארו לכם שהיו לנו היום שתי נשים שבוודאות היו מתאמנות בארץ ובאירופה לקראת אולימפיאדת סידני.

חנן בן-דור: אני חושב שזה היה משקף את כל מה שאנחנו עושים ומה שאנחנו רוצים לעשות בתחום כדורעף הנשים.

חנן בן-דור: לכן, אני מסיים ואומר, אני מאוד מברך על הישיבה הזאת.

חנן בן-דור: אני חושב שנעשית עבודת שטח ושצריך להגביר אותה.

חנן בן-דור: אני חושב שהפרוייקט שבו מדובר, הפרוייקט של ד"ר אריה זלינגר, הוא מהלך שאנחנו הרבה מאוד מדברים עליו אבל הוא עוד יפתיע אותנו בעוצמות שלו ובהשפעתו על כל ענף הכדורעף.

יעל דיין: אני מבקשת התייחסות, גם בהסתכלות התקציבית.

יעל דיין: מאיפה יבוא הכסף?

יעל דיין: כולם רוצים בזה, כולם מסכימים על זה, כולם ישמחו.

12961: אנחנו, כפי שהציגה גברת שלומית ניר-טור, מצטרפים לפרוייקט ואנחנו ניתן את חלקנו.

12961: אני עוד לא יודע איך.

12961: זה תמיד הרי תלוי בכל-כך הרבה גורמים אבל אנחנו רואים בזה פרוייקט לאומי ממדרגה ראשונה.

12961: יש פה מטרה מובהקת וברורה, ומעל הכל - יש מי שיעשה אותה.

12961: לפעמים יש רק מרכיבים מסויימים.

12961: פה יש מי שיעשה ויוביל את זה.

12961: גברת שלומית ניר-טור אמרה את זה בתחילת דבריה.

12961: אני חושב שאפשר גם לשווק פרוייקט כזה לגורמים מסחריים ולקבל חסויות וכן הלאה.

12961: יש פה משהו שהוא אטרקטיבי ועל זה נצטרך לעבוד.

12961: זה מתפקידיה של גברת שלומית ניר-טור.

יעל דיין: מה הוא לוח הזמנים המיועד?

שלומית ניר-טור: ב-31.3.2000 כל הארגונים שהוצגו פה צריכים לתת את ההסכמה שלהם שהם הולכים על הפרוייקט והסכמה רב-שנתית.

שלומית ניר-טור: מכיוון שהפרוייקט אמור להתחיל רק באוקטובר אז בשנה התקציבית הזאת יידרש לו לא המון כסף.

שלומית ניר-טור: המאסה הגדולה היא בעצם מ-2001 אבל ידרש סכום כלשהו.

שלומית ניר-טור: תיבנה עמותה מיוחדת שתגייס כספים חיצוניים, מחברות מסחריות, כמו היי-טק וכדומה.

יעקב שטופמן: יש איגוד כדורעף שיכול לטפל גם בזה, בפיקוח ציבורי הולם.

יעקב שטופמן: לא צריך עוד עמותה.

גאלב מג'אדלה: עמותות זה מסוכן היום.

יעל דיין: על זה תחליטו ביניכם.

יעל דיין: אני רוצה לומר שאני עברתי על החומר לפני שראינו את השקפים.

יעל דיין: כמובן שהוועדה בראשותי וחברות הכנסת בכלל נשמח מאוד לתת סיוע.

יעל דיין: יש לנו המון דברים אבל כסף אין לנו.

יעל דיין: אם צריך שנלחץ בעניין כסף וניפגש עם אנשים וכן הלאה בוודאי שנשמח לתת, יחד עם השר והמשרד, את החסות.

יעל דיין: הפעילות תצטרך להיות מתוקשרת מעבר למסיבת עיתונאים עם ד"ר אריה זלינגר.

יעל דיין: צריך לעשות פעילות כלשהי שאפשר יהיה לעשות בה מעין השקה לפרוייקט הזה, שייראה גם לעין ויתפוס את תשומת הלב.

יעל דיין: בתחום הזה כמובן שאנחנו נעמוד לרשותכם.

יעל דיין: רציתי שהנושא הזה יעלה, גם לפרוטוקול וגם כהבטחת ועדה לגבי הקידום שלו.

יעל דיין: הייתי רוצה לעשות סבב מהיר של הערות בכל התחומים שהוזכרו או תחומים אחרים.

יעל דיין: אני חוזרת ומזכירה שלגבי הכדורגל אנחנו נדון בישיבה נפרדת.

גאלב מג'אדלה: אני יושב-ראש אגף הספורט ומחזיק תיק הפועל בהסתדרות.

גאלב מג'אדלה: בעבר הייתי בהנהלות של כמה איגודים וכמה התאחדויות.

גאלב מג'אדלה: ראשית, אני מברך את חברת הכנסת יעל דיין על היוזמה.

גאלב מג'אדלה: נשמח תמיד להעמיד את הניסיון והיכולת שלנו לרשות הוועדה.

גאלב מג'אדלה: אני מכיר את השטח, את מרבית החברים, כבר הרבה שנים, גם כספורטאי ואחר-כך כנושא תפקידים, בתיק שאני מופקד עליו, גם בישוב הערבי וגם בישוב היהודי.

גאלב מג'אדלה: אני מברך את המשרד הצעיר, כפי שהגדיר אותו מר נחמן שי.

גאלב מג'אדלה: אני חושב שצריך לתת לכם קרדיט.

גאלב מג'אדלה: אני בטוח שיש אצלכם חשיבה ואוזן קשבת וגם רצון רב.

גאלב מג'אדלה: בהחלט כל הגורמים ישמחו לסייע ולתת את כל האפשרויות.

גאלב מג'אדלה: לגופו של עניין, קודם כל הערה אחת מרכזית.

גאלב מג'אדלה: אני מקווה שכל הדברים שנאמרו כאן על-ידי גברת שלומית ניר-טור, ובמיוחד לגבי הפרוייקט האחרון, אני מקווה שהאישה הערביה, הצעירה הערביה, הסטודנטית הערביה, הספורטאית הערביה תהיה שותפה לפעילות החשובה הזאת.

ענת מאור: לגברת שלומית ניר-טור לא צריך להגיד את זה.

ענת מאור: אנחנו עדים, מכל הפעילות ומכל העשייה.

שלומית ניר-טור: ד"ר קותי מרידן ידווח אחר-כך מה נעשה במגזר הערבי.

שלומית ניר-טור: יש צמיחה אדירה בתקופה האחרונה.

חנן בן-דור: אחת הבעיות שיש לנו עם השחקניות הערביות שרצינו להכניס לנבחרת היא בהגעה שלהן למחנות האימונים ובנסיעה שלהן למחנות האימונים.

גאלב מג'אדלה: אנחנו לא נדון בזה היום כי זה לא הנושא.

גאלב מג'אדלה: אתם בשנת 2000, תסלחו לי שאני אומר את זה, עם אוריינטציה ערכית סוציאליסטית חברתית מאוד מתקדמת, רוצים להידמות לישוב מסורתי.

גאלב מג'אדלה: זה מעורר הרבה קשיים.

גאלב מג'אדלה: גם אם תעמיד לרשות הספורטאית את כל המשאבים עדיין יש לה קשיי מסורת וחברה ומנטליות.

גאלב מג'אדלה: אבל בנבחרת הנשים בכדורגל יש דווקא בחורה מבקה-אל-גרבייה.

גאלב מג'אדלה: אני לא רוצה להיכנס לזה.

גאלב מג'אדלה: להיפך, אני רוצה שתתחשבו בזה ותבינו כמה הבעיה קשה וחריפה עוד יותר, הבעיה שלנו מול ההורים שלהן.

גאלב מג'אדלה: אני חושב שהכיוון הזה הוא כיוון נכון.

גאלב מג'אדלה: אנחנו חייבים לדעתי ליזום את הפרוייקט הזה בעוד כמה ענפים.

שלומית ניר-טור: אין לנו עוד מאמן כזה בינלאומי.

יעקב שטופמן: נתחיל מאחד, נצליח ונעבור לשני.

גאלב מג'אדלה: אני חושב שזה כיוון חשיבה נכון שצריך ללכת בו.

גאלב מג'אדלה: אנחנו צריכים לעבוד עליו קשה.

גאלב מג'אדלה: גברתי היושבת-ראש, אני מציע לך באחת הישיבות גם לדון בנושא הספורט העממי בקרב נשים.

גאלב מג'אדלה: אנחנו צריכים ליצור גם אווירה.

גאלב מג'אדלה: חסרה אצלנו אווירה של ספורט.

גאלב מג'אדלה: זה מאוד חשוב.

יעל דיין: יש לנו ועדת משנה למגזר הערבי שבראשה עומדת חברת הכנסת חוסניה ג'בארה.

יעל דיין: אני ביקשתי ממנה, ואני אשתתף בישיבה הזאת, לעשות ישיבה מיוחדת על ספורט נשים במגזר הערבי.

יעל דיין: גם בגלל הבעיות המיוחדות וגם בשל כך שמנצלים את הבעייתיות ואומרים: הן בין כה לא מגיעות ולפיכך ניתן להן פחות.

יעל דיין: היו בעיות עם מגרשים, זמן אימונים וכן הלאה.

יעל דיין: אנחנו בקרוב נעשה ישיבה בעניין זה.

גאלב מג'אדלה: אין לי ספק שמיותר להגיד בוועדה שבראשה עומדת אישה כמוך שצריך להתייחס לנושא של נשים ערביות.

גאלב מג'אדלה: אין לי ספק שזה לא רק קרוב לליבך אלא זה חלק ממך.

יעל דיין: זה חלק ממני וכפי שאמרתי, נדון בזה בנפרד.

קותי מרידן: אני מנכ"ל התאחדות הספורט לבתי-הספר.

קותי מרידן: הלגיטימציה בפעילות שלנו מתחילה בכן, חברות הכנסת, ובשרות.

קותי מרידן: אנחנו משדרים בטלוויזיה משחקי כדורסל, כדורעף וכדורגל בנות.

קותי מרידן: נשדר את משחק הגמר באורך מלא והזמנתי את כבוד השרה דליה איציק להיות אורחת הכבוד בגמר תלמידות.

קותי מרידן: באופן מפתיע 48 שעות לקח לי לקבל ממנה תשובה שלילית, כנראה בשל סדרי עדיפויות וכיוצא בזה.

קותי מרידן: אני אמצא כנראה שר אחר שאני אביא אותו לשם אבל אני חושב ש- - -

יעל דיין: תעשה הפרדה.

יעל דיין: אני אומרת את זה בשוויץ.

יעל דיין: חברות הכנסת יעל דיין, ענת מאור, נעמי חזן ונעמי בלומנטל, לפחות ארבעתנו היינו שמחות לבוא.

יעל דיין: האם 4 חברות כנסת ותיקות ומוכרות שוות שרה אחת?

ענת מאור: אתה גם לא מזמין אותנו וגם רוצה שאנחנו נדבר עם השרות?

קותי מרידן: אני מזמין אתכן.

קותי מרידן: יש מרכיב של לגיטימציה של שר והיה מאוד חשוב לי שתבוא שרה.

קותי מרידן: גם בעבר הזמנו חברות כנסת וחלקן אף באו למשחקים ובקדנציה הקודמת גם הזמנו שרה.

יעל דיין: אנחנו נשמח מאוד להיות balance למי שלא בא.

קותי מרידן: בפעילות שלנו יש 16.8% בנות ערביות מתוך סך כל האוכלוסיה.

קותי מרידן: בסך הכל זה קרוב מאוד לשיעור של האוכלוסיה הערבית.

קותי מרידן: זה כולל גם כדורגל בנות.

קותי מרידן: אני מזמין את אנשי ההתאחדות לכדורגל לסייר איתי במגזר הערבי.

קותי מרידן: בסכנין יש 60 בנות שמשחקות כדורגל כנגד כל הקשיים וכנגד נקודת המוצא הקשה.

יעל דיין: נשמח מאוד אם תהיה נוכח באותה ועדה בראשות חברת הכנסת ג'בארה.

קותי מרידן: בסך הכל מתוך 1,084 קבוצות ספורט במסגרת התאחדות הספורט לבתי-הספר - 54% זה בנות.

קותי מרידן: התחלנו עם כך שנתנו העדפה מתקנת, תמיכה כספית גבוהה יותר ב-50%.

קותי מרידן: אחרי 3 שנים כשייצבנו כבר את השטח וקבענו כל מיני כללים שיוצרים את האיזון מבחינה מבנית יכולנו כבר להוריד ב-50% את התמיכה לבנות ולהשאיר אותה על תמיכה מאוזנת ולמרות הכל המגמה הרב-שנתית של 4 השנים האחרונות - 54% בנות.

קותי מרידן: כשהצמיחה מתרחשת בפעילות הכוללת היא מתרחשת במקביל גם אצל הבנות.

קותי מרידן: דבר אחרון, אני מציע לאנשי הכדורעף - אני רוצה לעמוד מהצד השני של המתרס.

קותי מרידן: אל תכניסו את זה לאיגוד הכדורעף.

קותי מרידן: זה פרוייקט לאומי.

קותי מרידן: תקראו לזה פרוייקט לאומי.

יעקב שטופמן: האיגוד הוא גם לאומי.

קותי מרידן: זה הזדמנות.

קותי מרידן: סוף כל סוף באה ועדה ורוצה לתת לכדורעף פרוייקט שלא יהיה עוד פרוייקט כמו 20 אחרים.

יעקב שטופמן: זה מה שמשנה, איפה זה יהיה?

יעל דיין: זאת טקטיקה שכדאי לשקול אותה.

יעקב שטופמן: קודם שיחליטו שהפרוייקט ישנו.

קותי מרידן: יש כאן הזדמנות חד-פעמית.

קותי מרידן: פגשתי הרבה מאוד מאמנים, ישראלים ומהשורה הראשונה בעולם.

קותי מרידן: מעולם לא שמעתי אדם כה נחוש וכה נחרץ כמו מר אריה זלינגר המדבר במושגים של: אני אחראי להביא את הנבחרת לתחנה הזאת, לתחנה הזאת, לתחנה הזאת ולתחנה הזאת.

קותי מרידן: לא תחזור לנו הזדמנות נוספת, לא תהיה הזדמנות שניה.

קותי מרידן: אני חושב שכל מי שצריך להיות מעורב בעניין - - -

יעל דיין: אולי שיוציא אותנו מלבנון גם ....

קותי מרידן: מוכרחה להינתן מנהיגות שלכם לעניין הזה.

קותי מרידן: לא מספיק שכל אחד יסתדר עם העניין הזה אלא צריך לבקש מכל החברים כאן לחזור עוד פעם בחודש מרץ ולדווח על כך שהפרוייקט יוצא לדרך.

קותי מרידן: אחרת הוא יהיה דיפוזי.

יעקב שטופמן: אני אנצל את 5 השניות שנשארו.

יעקב שטופמן: כל הצד הזה של השולחן מבין.

יעקב שטופמן: חבל על כל מלה.

יעקב שטופמן: אני חושב שהלחץ מכאן צריך לעבור לוועדת הכספים.

יעקב שטופמן: אנחנו מנצלים את המעורבות של חלק מחברי ועדת הכספים בספורט הכדורעף כספורטאים פעילים שקשורים לענף הזה.

יעקב שטופמן: אנחנו עושים את הלובי שלנו.

יעקב שטופמן: אנחנו חייבים לעמוד מאחוריכם.

יעקב שטופמן: אנחנו נעמוד לשרותכם בכל הדבר הזה.

יעקב שטופמן: אז בואו נעבור לוועדת הכספים של הכנסת, נלחץ ונלחיץ שם ונקבל את האישור הפיננסי.

יעקב שטופמן: אחרי זה, איפה לעשות ואיך לעשות, על זה נחליט אצלנו.

יעל דיין: יש גם נשים בוועדת הכספים, הפעם יותר מאשר אי פעם, ויש לנו חברים גברים בוועדת הכספים שבאמת נרתמים גם לנושאים שלנו.

יעל דיין: אני מבקשת לקראת אולימפיאדת סידני, בלי שייכות לקבוצות וכן הלאה - ואולי גברת שלומית ניר-טור תוכל לתת לנו את שירותיה הטובים - לעשות ישיבה לגבי השתתפות נשים.

יעל דיין: נזמין את הספורטאיות שמיועדות לסידני, גם לתת להן עידוד וגם לשמוע מהן.

גאלב מג'אדלה: ולשתף את הוועד האולימפי.

יעל דיין: והוועד האולימפי.

יעל דיין: האם במה שנקרא "מינהלת להכנת ספורטאי ישראל לסידני" יש נשים?

שלומית ניר-טור: לא.

יעל דיין: ובוועד האולימפי?

שלומית ניר-טור: בוועד האולימפי יש 6 נשים מתוך 92 במליאה ויש 2 בהנהלה מתוך 32 איש.

יעל דיין: אנחנו נזמין את ה-6.

יעל דיין: אין כאן מקום ל-92.

יעל דיין: אנחנו נזמין את הנשים שבוועד האולימפי ובהנהלה ואת הספורטאיות עצמן.

ענת מאור: אני קודם כל מאוד מברכת על הפרוייקט ואני מצטרפת לכל הגיבוי, מה שיידרש וכולי.

ענת מאור: אני רוצה, מר נחמן שי, לומר שבכל נושא קידום ספורט נשים השקענו המון עבודה, יחד עם גברת שלומית ניר-טור.

ענת מאור: התוצאות הן או חצי כוס מלאה או חצי כוס ריקה.

12961: אנחנו רואים את המלאה.

ענת מאור: בקדנציה הזאת אנחנו מצפים מאוד שתהיה תנופה חדשה נוספת מאוד גדולה.

ענת מאור: השגנו אבל צריך עוד הרבה יותר.

ענת מאור: יש אפליה אדירה עדיין.

ענת מאור: אני רוצה לומר מילה לנושא הכדורעף.

ענת מאור: זה לא הדיון כרגע אבל הבנות בתוך הכדורעף, בגלל שהכדורעף, מתוך כל ענפי הספורט, הוא בפריפריה, ואני מתמצאת בזה, הוא בכלל לא מספיק על המפה.

ענת מאור: גם את זה צריך לשנות.

ענת מאור: ולבסוף, שיהיה בהצלחה רבה.

יעל דיין: כפי שסיכמנו, אנחנו נעשה ישיבה נפרדת על נושא הכדורגל לעומק החבית התקציבית.

יעל דיין: בנושא הכדורעף, אנחנו נותנים את כל התמיכה.

יעל דיין: נשמח גם להיות על המפה יחד אתכם בנושא הזה.

יעל דיין: בנושא אולימפיאדת סידני, אנחנו נזמן את המשתתפים הפעילים.

יעל דיין: בנושא השחייה שהועלה כאן, לגבי ההשתתפות בהנהלות, אנחנו נברר את העניין עד תומו, מה ניתן בחקיקה, מה ניתן בהבטחת ייצוג, מה צריך להיות בנועם הליכות ובמתק שפתיים.

יעל דיין: נראה מה הדרך הטובה ביותר ונקבל בוודאי במלואו את גיבוי המשרד, לראות איך אפשר לשנות את השקף המגעיל הזה שראינו, לפיו בענף בו יש 30% ספורטאיות יצוג הנשים בהנהלה הוא אפס מתוך 11 או מתוך 9 או מתוך כל מספר אחר.

יעל דיין: אני מודה לכם מאוד.

יעל דיין: תודה שבאתם.